**PASLAUGŲ TEIKIMO SUTARTIS Nr. PS/24/03**

2024 m. birželio d.

Panevėžys

Mes, šios Sutarties šalys:

**BĮ Juozo Miltinio dramos teatras**, įstaigos kodas 190754983, buveinė adresu: Laisvės a. 5, 35183 Panevėžys, atstovaujama Vidaus administravimo skyriaus vadovės Neringos Jankauskienės, veikiančios pagal teatro nuostatus, toliau vadinamaPaslaugų teikėju,

ir

**Panevėžio rajono savivaldybė,** juridinio asmens kodas 188774594, kurios registruota buveinė yra Vasario 16-osios g. 27, Panevėžyje, atstovaujama Švietimo, kultūros ir sporto skyriaus vedėjo, atliekančio Savivaldybės administracijos direktoriaus funkcijas,  Algirdo Kęstučio Rimkaus, veikiančio pagal Panevėžio rajono savivaldybės administracijos nuostatus, toliau vadinama Užsakovu (abi kartu – Šalys),

sudarėme šią Paslaugų teikimo ir patalpų nuomos sutartį, toliau vadinamą Sutartimi.

**I. SUTARTIES DALYKAS**

1. Paslaugų teikėjas įsipareigoja suteikti paslaugas, o Užsakovas įsipareigoja laiku ir tinkamai sumokėti už paslaugas ir vykdyti kitus šia Sutartimi prisiimtus įsipareigojimus.

**II. PASLAUGŲ TEIKIMAS IR TERMINAI**

1. Paslaugų teikėjas 2024 m. spalio 3 d. Užsakovo organizuojamam šventiniam renginiui (toliau tekste – Renginys) Juozo Miltinio dramos teatre adresu: Laisvės a. 5, Panevėžys, suteikia:
	1. Teatro fojė patalpas Renginio svečių iškilmingam pasitikimui ir šventiniam furšetui;
	2. Teatro Didžiosios scenos avansceną apdovanojimų ceremonijai, vyksiančiai prieš spektaklį;
	3. techninį renginio, vyksiančio prieš spektaklį avanscenoje, aptarnavimą (2 belaidžiai mikrofonai su stovais, įgarsinimo paslaugos, apšvietimas, dekoracijos-tribūna/staliukas/kėdė) pagal Teatro technines galimybes.
	4. spektaklio „Volponė“ (rež. A. Giniotis) parodymą Didžiojoje scenoje;
	5. žiūrovų aptarnavimą teatro rūbinėje, salėje ir fojė;
	6. patalpų valymo paslaugas.
2. **Paslaugos bus teikiamos 2024 m. spalio 3 d. nuo 10.00 val. iki 17.30 val. (7 val. 30 min.)**;
	1. Žiūrovų leidimo į renginį pradžia 2024 m. spalio 3 d. 11.30 val.;
	2. Renginio pradžia 2024 m. spalio 3 d. 12 val., trukmė 45 min.;
	3. Spektaklio pradžia 2024 m. spalio 3 d. 13 val., trukmė 2 val. 40 min.

**III. ŠALIŲ ĮSIPAREIGOJIMAI**

1. Paslaugų teikėjas įsipareigoja:
	1. suteikti Užsakovui šios Sutarties II skyriuje nurodytas paslaugas;
	2. sudaryti tinkamas sąlygas Užsakovui naudotis patalpomis;
	3. veikti sąžiningai ir tinkamai, kad teikiamos paslaugos labiausiai atitiktų Užsakovo interesus;
	4. bendradarbiauti su Užsakovu aptarnaujant žiūrovus teatro rūbinėje, salėje ir fojė;
	5. Užsakovui paprašius, suteikti visą informaciją apie Sutarties vykdymą ir paslaugų suteikimą (eigą, apimtį ir pan.);
2. Užsakovas įsipareigoja:
	1. sumokėti už paslaugas Paslaugų teikėjui šios Sutarties nustatyta tvarka ir terminais;
	2. eksploatuodamas suteiktas patalpas ir inventorių vadovautis sąžiningumo, protingumo principais ir veikti nepažeisdamas teisėtų Paslaugų teikėjo interesų.
	3. patalpas naudoti tik pagal jų tiesioginę paskirtį ir tik šios Sutarties II skyriuje nurodytam tikslui;
	4. neviršyti Didžiojoje salėje esančių 397 (trijų šimtų devyniasdešimt septynių) sėdimų vietų susibūrimo dalyvių skaičiaus;
	5. griežtai laikytis šios paskirties patalpoms keliamų civilinės saugos, gaisrinės saugos, higienos reikalavimų, taip pat darbų saugos ir sveikatos, saugumo technikos taisyklių ir ne ginčo tvarka kompensuoti Paslaugų teikėjui visas kompetentingų institucijų paskirtas baudas dėl jo patalpose nustatytų reikalavimų pažeidimų, jeigu jie buvo padaryti dėl Užsakovo kaltės;
	6. naudoti Paslaugų teikėjo įrangą tik pagal tiesioginę jos paskirtį, kaip įmanoma rūpestingai bei efektyviai pagal geriausius visuotinai pripažįstamus profesinius, kokybinius standartus ir praktiką, panaudodamas visus reikiamus įgūdžius ir žinias, ir atlyginti žalą, padarytą sugadinus suteiktą įrangą;
	7. nerūkyti ir nevartoti alkoholinių gėrimų Paslaugų teikėjo patalpose, išskyrus tam skirtas vietas.
	8. atlyginti žalą, padarytą sugadinus ar sunaikinus suteiktose patalpose esantį inventorių ir (ar) pačias patalpas;
	9. raštu nedelsiant informuoti Paslaugų teikėją apie renginio atšaukimą.
3. Abi Šalys įsipareigoja, kad įgalioti atstovai pasirašys Patvirtinimo apie suteiktas paslaugas aktą, kuriame užfiksuojamas:
	1. paslaugų suteikimo faktas;
	2. patekimo į patalpas terminas;
	3. naudojimosi patalpomis pabaigos terminas.
4. Šalys susitaria, kad Paslaugų teikėjas neatsako už Užsakovo ar jo organizuojamo renginio dalyvių turtą, kuris paliktas patalpose dingo, buvo sugadintas ar sunaikintas. Užsakovas įsipareigoja imtis visų saugumo priemonių, kad būtų išsaugotas ir (ar) apsaugotas jo ir organizuojamo renginio dalyvių, Paslaugų teikėjo ir (ar) trečiųjų asmenų turtas.

**IV. ŽIŪROVŲ APTARNAVIMO PASLAUGOS**

1. Paslaugų teikėjas Sutarties 3 punkte numatytam terminui įsipareigoja:
2. skirti savo darbuotojus, atsakingus už žiūrovų aptarnavimą teatro rūbinėje, salėje ir fojė. Šalys susitaria, kad aptarnaujantys darbuotojai darbą pradės likus 30 (trisdešimčiai) minučių iki renginio pradžios ir baigs po renginio aptarnavę visus žiūrovus;
3. užtikrinti, kad rūbininkai atsakytų už saugoti rūbinėje patikėtus žiūrovų lauko drabužius pagal žiūrovui išduotą žetoną. Už lauko aprangoje paliktus vertingus žiūrovų daiktus rūbininkai neatsako.

**V. KAINA IR ATSISKAITYMO TVARKA**

1. Šalys susitaria, kad už suteiktas paslaugas **Užsakovas sumoka 4 000 (keturis tūkstančius) EUR** pagal Paslaugų teikėjo išrašytą išankstinę sąskaitą faktūrą likus ne mažiau kaip 7 (septynioms) kalendorinėms dienoms iki renginio pradžios. Paslaugų teikėjas sąskaitą faktūrą pateikia naudodamasis VĮ Registro centro administruojama elektronine paslauga SABIS.
2. Šios Sutarties 11 punkte numatyta suma turi būti mokama eurais, mokėjimo pavedimu pervedant pinigus į Paslaugų teikėjo atsiskaitomąją sąskaitą banke. Laiku neapmokėjus 11 punkte nurodytos sumos, Paslaugų teikėjas turi teisę reikalauti sumokėti 14 punkte numatytus delspinigius.
3. Užsakovas įsipareigoja sumokėti 210 (dviejų šimtų dešimties) Eur dydžio mokestį už kiekvieną papildomą valandą, viršijus 3 punkte numatytą patalpų naudojimo laiką. Papildomos valandos nustatomos remiantis Sutarties 6 punkte nurodytu aktu.

**VI. ATSAKOMYBĖ**

1. Jeigu Užsakovas neatsiskaito iki šios Sutarties 11 punkte numatyto termino, Paslaugų teikėjui pareikalavus raštu, privalo sumokėti 0,02 proc. dydžio delspinigius nuo laiku nesumokėtos sumos už kiekvieną uždelstą dieną. Delspinigių sumokėjimas neatleidžia Šalių nuo įsipareigojimų pagal šią Sutartį vykdymo.
2. Šalis atleidžiama nuo atsakomybės už Sutarties nevykdymą, jeigu ji įrodo, kad Sutartis neįvykdyta dėl nenugalimos jėgos aplinkybių (*force majeure*). Šalis, kuri remiasi nenugalimos jėgos aplinkybėmis, privalo nedelsdama, bet ne vėliau kaip per 3 dienas nuo nenugalimos jėgos aplinkybių pradžios, raštu pranešti kitai Šaliai apie tokių aplinkybių atsiradimą. Šalis, nesilaikiusi pranešimo pateikimo termino, neturi teisės remtis nenugalimos jėgos aplinkybėmis.
3. Jeigu nuomos būdu suteiktomis patalpomis ir (ar) paslaugomis nėra galimybių pasinaudoti dėl LR Vyriausybės sprendimų, susijusių su valstybės politika, pandemijomis, gaisro, energetinių sutrikimų, stichinių nelaimių ar kitų nuo Sutarties Šalių nepriklausančių aplinkybių, Paslaugų teikėjas grąžina visą Užsakovo sumokėtą Sutarties 11 punkte nurodytą sumą. Laikoma, kad nė viena Sutarties Šalis neturi atlyginti kitai Šaliai jokių kitų su tuo susijusių nuostolių.
4. Šalis, neįvykdžiusi Sutartyje nustatytų įsipareigojimų ar juos įvykdžiusi netinkamai, privalo atlyginti kitai Šaliai dėl to šios patirtus tiesioginius nuostolius.
5. Užsakovui vienašališkai nutraukus Sutartį ne dėl Paslaugų teikėjo kaltės, Paslaugų teikėjas negrąžina Užsakovui Sutarties 11 punkte numatyto sumokėto mokesčio.
6. Užsakovas atsako už savo veiksmais ar neveikimu Paslaugų teikėjo ir (ar) trečiųjų asmenų turtui padarytą žalą ir ne ginčo tvarka privalo atlyginti patirtus nuostolius. Šis nuostolių atsiradimo faktas konstatuojamas Paslaugų perdavimo–priėmimo akte.

**VII. BAIGIAMOSIOS NUOSTATOS**

1. Ši Sutartis įsigalioja jos pasirašymo dieną ir galioja iki visiško Šalių sutartinių įsipareigojimų įvykdymo. Sutarties nutraukimas nepanaikina teisės reikalauti atlyginti nuostolius, atsiradusius dėl Sutarties nevykdymo ar netinkamo jos vykdymo bei netesybas.
2. Visi ginčai, kylantys iš šios Sutarties ir (ar) susiję su ja, yra sprendžiami derybų būdu. Nepavykus ginčo išspręsti taikiai, Lietuvos Respublikos įstatymų nustatyta tvarka ginčas perduodamas spręsti kompetentingam Lietuvos Respublikos teismui.
3. Sutartis gali būti nutraukta:
	1. Šalių susitarimu;
	2. kitais LR Civilinio kodekso numatytais atvejais.
	3. Nė viena Šalis negali perduoti savo teisių ir pareigų tretiesiems asmenims.
4. Sutarties Šalys įsipareigoja neatskleisti, neperduoti ar kitokiu būdu neperleisti tretiesiems asmenims jokios iš kitos Šalies gautos informacijos, ją saugoti tinkamai ir protingai laikydamosi taikytinų profesinių standartų, naudoti šią informaciją tiktai vykdant įsipareigojimus pagal Sutartį, dauginti šią informaciją tiktai tiek, kiek to reikia ir būtina vykdant įsipareigojimus pagal Sutartį. Konfidencialumo reikalavimai netaikomi informacijai, kuri Sutarties galiojimo laikotarpiu tapo viešai žinoma arba gali būti atskleista pagal galiojančių teisės aktų reikalavimus.
5. Sutartis su priedais sudaryta lietuvių kalba dviem, vienodą teisinę galią turinčiais egzemplioriais, po vieną kiekvienai Šaliai. Sutarties priedai laikomi neatskiriama Sutarties dalimi. Sutartis laikoma sudaryta, Šalims apsikeitus skenuota pasirašyta Sutarties kopija arba ją pasirašius elektroniniu ar originaliu parašu.
6. Paslaugų teikėjo atstovas, atsakingas už Sutarties vykdymą, – Kultūros renginių koordinatorė Indrė Kisielė, tel. +370 686 23 929, el. p. indre@miltinioteatras.lt;
7. Už Sutarties ir jos pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas atsakingas Pirkėjo paskirtas asmuo – Panevėžio rajono savivaldybės administracijos Švietimo, kultūros ir sporto skyriaus vyriausioji specialistė Salvinija Motiejauskienė, tel. +370 45 58 29 58; el. p. salvinija.motiejauskiene@panrs.lt.

**VIII. ŠALIŲ ADRESAI, REKVIZITAI IR PARAŠAI**

|  |  |
| --- | --- |
| **Juozo Miltinio dramos teatras**Laisvės a. 5, 35183 Panevėžys Įstaigos kodas 190754983Tel. +370 45 58 45 99El. p. info@miltinioteatras.lt LR Finansų ministerijaA. s. LT65 4040 0636 1000 0248Vidaus administravimo skyriaus vadovė**Neringa Jankauskienė** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.V. | **Panevėžio rajono savivaldybės administracija**Vasario 16-osios g. 27, 35185 Panevėžys Įstaigos kodas 188774594Tel. + 370 45 58 29 46El. p. savivaldybe@panrs.ltLuminor Bank AS Lietuvos skyriusA. s. LT61 4010 0412 0001 0049Švietimo, kultūros ir sporto skyriaus vedėjas, atliekantis Savivaldybės administracijos direktoriaus funkcijas   **Algirdas Kęstutis Rimkus**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.V. |